Arsenal W.F.C.
Arsenal ayollar futbol klubi, odatda Arsenal F.W.C deb ataladi — Islington, London, Angliyada joylashgan ingliz professional ayollar futbol klubi. Klub Angliya ayollar futbolining yuqori toifasi boʻlgan Ayollar Superligasida oʻynaydi. Arsenal F.W.C 1987-yilda Vik Akers tashabbusi bilan tuzilgan jamoa boʻlib, u klubning birinchi, eng uzoq vaqt ishlagan va eng tajribali murabbiyiga aylandi. Vik Akers 2009-yilda Angliya futboli tarixidagi eng yuqori darajadagi oʻyinlarda gʻalaba qozongan. 2009-yilda jamoadan ketgunga qadar Arsenalga muvaffaqiyatni davom ettirishga yordam beradi. Klub bu muvaffaqiyatlarni saqlab qoldi va Angliya futbol tarixidagi eng koʻp dubl va trebllarni qoʻlga kiritdi. Arsenal shuningdek, chempionatning yettita magʻlubiyatsiz mavsumini yakunladi va eng uzoq vaqt davomida magʻlubiyatsiz yurish, urilgan gollar va qoʻlga kiritilgan ochkolar boʻyicha bir qator Angliya rekordlarini oʻrnatdi. Statistik maʼlumotlarga koʻra, Arsenal jamoasi ingliz ayollar futbolidagi eng muvaffaqiyatli klub boʻlib, oʻzi oʻynagan har bir ichki musobaqada eng koʻp gʻalaba qozongan jamoa sifatida bir qator rekordlarga ega. Klub 15 marta Liga chempionligini, 14 marta Ayollar oʻrtasidagi Angliya kubogini, 5 marta Ayollar Ligasi kubogini, 10 marta Ayollar Milliy Ligasi kubogini, 5 marta Ayollar FA Community Shields mukofotini qoʻlga kiritgan. Hamda u UEFA Ayollar Chempionlar Ligasida gʻolib chiqqan yagona ingliz klubidir. Arsenal W.F.C oʻsha mavsumda oʻynagan barcha musobaqalarda magʻlub boʻlmagan holda qitʼa treblini yutgan yagona ingliz klubi hisoblanadi. 2006—2007 yilgi mavsumda klub ayollar futboli tarixida birinchi boʻlib kontinental Yevropa sekstupligiga erishdi. Arsenal oʻz uy oʻyinlarini Borhemvuddagi Meadow Parkda va baʼzan Emireyts stadionida oʻtkazgan.